b'\n_START_ARTICLE_\nPrekybos kreditorius\n_START_PARAGRAPH_\nPrekybos kreditorius \xe2\x80\x93 juridinis ar fizinis asmuo juridiniams ar fiziniam asmeniui suteiki\xc4\x85s ar potencialiai galintis suteikti prekes ar paslaugas._NEWLINE_Juridinis ar fizinis asmuo nor\xc4\x97damas grei\xc4\x8diau ar daugiau parduoti preki\xc5\xb3 ar suteikti paslaug\xc5\xb3 jas suteikia skolon, tik\xc4\x97damasis pinigus atgauti v\xc4\x97liau. Kreditoriui teikiant prekes ar paslaugas svarbus pirk\xc4\x97jo, paslaug\xc5\xb3 gav\xc4\x97jo (debitoriaus) mokumas._NEWLINE_I\xc5\xa1 ma\xc5\xbeai \xc5\xbeinom\xc5\xb3 pirk\xc4\x97j\xc5\xb3 \xc4\xafprastai reikalaujama u\xc5\xbe prekes ar paslaugas vis\xc4\x85 sum\xc4\x85 sumok\xc4\x97ti avansu. Kitais atvejais tiekiant nedidelius preki\xc5\xb3 kiekius ar suteikiant paslaugas u\xc5\xbe nedidel\xc4\x99 sum\xc4\x85 pinig\xc5\xb3 paprastai tik i\xc5\xa1ra\xc5\xa1oma s\xc4\x85skaita \xe2\x80\x93 fakt\xc5\xabra. Parduotos prek\xc4\x97s ar paslaugos i\xc5\xa1 karto tampa pirk\xc4\x97jo, paslaug\xc5\xb3 gav\xc4\x97jo nuosavyb\xc4\x97. Jei pirk\xc4\x97jas ar paslaug\xc5\xb3 gav\xc4\x97jas laiku neatsiskaito \xc4\xafprastai nenorint gadinti santyki\xc5\xb3 delspinigiai neskai\xc4\x8diuojami._NEWLINE_Tiekiant didesnius preki\xc5\xb3 kiekius ar paslaugas sudaromos preki\xc5\xb3 ir paslaug\xc5\xb3 tiekimo sutartys, kuriose gali b\xc5\xabti numatyti delspinigiai nesavalaikio atsiskaitymo atveju. Da\xc5\xbeniausiai prek\xc4\x97 pereina pirk\xc4\x97jo nuosavyb\xc4\x97n tik pilnai atsiskai\xc4\x8dius. Kartais (ypa\xc4\x8d atliekant statybos, remonto darbus ir kt.) reikalaujama draudimo kompanijos laidavimo ra\xc5\xa1to, kuriuo draudimo kompanija netesyb\xc5\xb3 atveju \xc4\xafsipareigoja padengti \xc4\xafsiskolinim\xc4\x85._NEWLINE_Prekybos kreditoriai kaip ir paskol\xc5\xb3 kreditoriai rodomi balanso pasyvin\xc4\x97je pus\xc4\x97je.'